*Tämä artikkeli käsittelee laulajaa. Lelua käsittelee artikkeli Jojo*

**JoJo** (oik. **Joanna Noëlle Levesque**; s. 20. joulukuuta 1990 Brattleboro, Vermont) on yhdysvaltalainen laulaja-lauluntekijä ja elokuvanäyttelijä. Hän on esiintynyt elokuvissa *Aquamarine* ja *Runaway Vacation*.

Ura
---

Levesque syntyi Bostonissa vuonna 1990. Ennen Yhdysvalloissa platinaa myyneen *JoJo*-debyyttialbumin julkaisua hän oli saanut huomiota laulamalla Aretha Franklinin kappaleen *Respect* 8-vuotiaana Bill Cosbyn juontamassa TV-sarjassa *Kids Say the Darndest Things: On The Road To Boston*.

Hänen ensimmäinen albuminsa *JoJo* debytoi neljäntenä Billboardin albumilistalla myyden 95 000 kappaletta ja maailmanlaajuisesti yli 3 miljoonaa kappaletta. Albumin ensimmäinen single "Leave (Get Out)" julkaistiin helmikuussa 2004. Se sijoittui parhaimmillaan sijalle 12 Billboard Hot 100 -listalla. Single pysyi viisi viikkoa Billboard Top 40 Mainstream -listan ykkösenä. JoJo rikkoi Britney Spearsin ennätyksen olemalla nuorin artisti, jonka kappale on päässyt listaykköseksi.

JoJo teki ensimmäisen televisio-esiintymisensä Bernie Mac Showssa. Vuonna 2006 hän oli pääosassa Hollywood-elokuvassa Aquamarine (elokuvadebyytti) sekä elokuvassa RV. JoJon toinen albumi, *The High Road*, julkaistiin 17. lokakuuta 2006 ja se debytoi sijalla kolme Billboardin top 200 -listalla myyden viikossa 108 000 kappaletta ja maailmanlaajuisesti yli 2 miljoonaa kappaletta. Albumin ensimmäinen single "Too Little Too Late" julkaistiin elokuussa 2006 ja se oli parhaimmillaan kolmas Billboard Hot 100 -listalla. Single myi platinaa.

JoJo on kertonut, että häntä pyydettiin alun perin huippusuosittuun Disney Channelilla pyörivään *Hannah Montana* -sarjaan Miley Cyrusin tilalle. JoJo on sanonut, ettei hän kadu yhtään päätöstä, ettei hän lähtenyt mukaan sarjaan. "He tarjosivat roolia ensin minulle, mutta en vain voinut nähdä itseäni siinä roolissa. En kadu päätöstäni lainkaan", JoJo kertoi.

Vuonna 2013 JoJo haastoi oikeuteen Da Family ja Blackground -levy-yhtiöt. Hän teki 12-vuotiaana seitsemän albumia käsittävän sopimuksen, joka on hänen mukaansa New Yorkin osavaltion lakien vastainen hänen nuoren ikänsä vuoksi. Levy-yhtiöiden ongelmien vuoksi hän ei ole voinut julkaista albumia vuoden 2006 jälkeen, vaan on julkaissut kappaleita omakustanteena. Alkuvuonna 2014 *Los Angeles Times* raportoi, että JoJo on päässyt eroon vanhasta sopimuksesta ja solminut levytyssopimuksen Atlantic Recordsin kanssa.

20. elokuuta 2015 JoJo julkaisi yhtä aikaa kolme kappaletta *III*-EP:ltään.

Julkaisut
---------

### Studioalbumit

| Albumin tiedot |
| --- |
| ***JoJo**** Julkaistu: 22. kesäkuuta 2004
* Listasijoituksia: **4.** USA, **12.** CAN, **22.** UK
* Singlet: "Leave (Get Out)", "Baby It's You", "Not That Kinda Girl"
* Myynti maailmanlaajuisesti: 3,5 miljoonaa kappaletta
 |
| ***The High Road**** Julkaistu: 17. lokakuuta 2006
* Listasijoituksia: **3.** USA, **12.** CAN, **24.** UK
* Singlet: "Too Little Too Late", "How To Touch A Girl", "Anything"
* Myynti maailmanlaajuisesti: 2 miljoonaa kappaletta
 |
| ***Mad Love**** Julkaistaan 2016
* Singlet: "Fuck Apologies"
 |

Lähteet
-------

1. ↑  During a fanquiz on the podcast Shane and Friends JoJo says her real Name is Joanna Noëlle Levesque and is mad about the false Wikipedia informations.
2. ↑  Margo Whitmire: "Jadakiss Cruises To No. 1 Debut" Billboard. Viitattu 2.7.2010. (englanniksi)
3. ↑  JoJo To Test Movie Waters In 'Aquamarine' Billboard. Viitattu 2.7.2010. (englanniksi)
4. ↑   *imdb.com*. Viitattu 2.7.2010.
5. ↑   *imdb.com*. Viitattu 2.7.2010.
6. ↑  Diddy Scores First No. 1 Album In Nine Years Billboard. Viitattu 2.7.2010. (englanniksi)
7. ↑  AskBillboard March 09, 2007 Billboard. Viitattu 2.7.2010. (englanniksi)
8. ↑  JoJo "Hannah Montana" Offer: "I Turned Down ‘Hannah Montana’ Role!" Popcrunch.  Arkistoitu 22.8.2010. Viitattu 2.7.2010. (englanniksi)
9. ↑  "Jo Jo said no no to 'Hannah Montana' role" NY Daily News.  Arkistoitu 15.4.2009. Viitattu 2.7.2010. (englanniksi)
10. ↑  JoJo sai tarpeekseen – haastaa levy-yhtiönsä oikeuteen stara.fi. Viitattu 4.8.2013.
11. ↑  Gerrick D. Kennedy: Exclusive: JoJo signs deal with Atlantic Records *Los Angeles Times*.  14.1.2014. Viitattu 2.12.2014. (englanniksi)
12. ↑  Plucinska, Joanna: Listen to JoJo’s Much Anticipated ‘Tringle’  21.8.2015. Time Inc.. Viitattu 22.8.2015. (englanniksi)
13. ↑  JoJo Talks Long-Awaited Third Album 'III,' Begins North American Club Tour *billboard.com*. Viitattu 28.7.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **JoJo**.
* JoJon kotisivut
* JoJo Twitterissä
* JoJo Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Korea
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* IdRef

 |

 |